Berlingske Tidende, 1829-08-03
Kjøbenhavn, den 3die August. Deres Kongelige Høiheders, Kronprindsesse Carolines og Prinds Fredrik Ferdinands Formæling blev i Løverdags den 1ste August høitideligen fuldbyrdet paa Frederiksberg Slot. Vielsen fandt Sted i Hs. M. Kongens Cavalier=Gemak, et stort Pragtværelse, som gaaer midt igjennem Slottets Hovedfløi Den rigt drapperede Brudeskammel var henstillet i Salens øvre Ende. Midt for Skammelen, med Ryggene mod Vinduerne til Haven, stode tvende forgyldte, med Fløiel overtrukne Lænestol for D. M. Kongen og Dronningen; mod Brudeskammelens begge Ender tvende andre ligedannede Lænestole for det høie Brudepar paa venstre Side tre forgyldte, ligeledes med Fløiel overtrukne Stole, uden Arme, for Damerne af den Kongelige Familie, og paa høire 8 Stole af samme Slags for de Kongelige og Fyrstelige Prindser. Ved Hjørnerne af Tæppet vare placerede fire colossale, 4 Alen høie Sølv=Gueridons med Voxlys, samt i Salens fire Hjørner fire andre mindre Gueridons ligeledes med Lys foruden disse var en stor Mængde Lys anbragt i Lysekroner, Lampetter o. s. v. De, som vare tilsagte til at overvære Vielsen, samledes fra Kl. 7 til 8 i Hs. M. Dromingens Dame=Gemak (Skilderie Salen) og Allerhøistsammes Audientsgemak: med Undtagelse at de høikongelige og fyrstelige Herskaber, som strax fra Slottets østre Port opad Hovedtrappen begave Sig til Allerhøistsammes indre Gemakker, samt de fremmede Ministre og deres Fruer, og de til deres resp. Legationer henhørende Suiter, hvilke aftraadte i Slottets vestre Portal, hvor de af en kongelig Løber henvistes til de for dem i Stue=Etagen bestemte Aftrædelses=Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksbergbyes Klokke at ringe. Kl. 8 præcise forføiede samtlige Damer og Cavaliere sig gjennem Hs. M. Dronningens Gemakker til det for Vielsen, bestemte Gemak, ligesom de til de allerhøieste og høieste Herskabers Opvartning bestemte Damer og Cavallerer paa samme Tid begave sig til bemeldte Gemak, hvor de toge Plads bag de for deres høi Herskaber bestemte Stole. Medlemmer af Corps diplomatique med Fruer ledsagedes derpaa opad H. M. Kongens Hovedtrappe gjennem Allerhøistsammes Lakei=Gemak til Cavalieer-Gemakket Kort efter (Kl. 8 1) aabnedes Dørene til H. M. Kongens Audi ence Gemak og Allerhøistsamme indtraadte med den høie Brud ved Haanden, derpaa fulgte Hendes Majestæt Dronningen med Hs. Kongel Høihed Brudgommen, H. K. H. Prinds Christian, med Gemalinde, D. K. H. Prinds Frederik Carl Christian og Prindsesse Vilhelmine, H. høifyrstelige Durchl. Prindsen af Philipsthal og Hs. Kongel. H. Prindsesse Juliane, D. høifyrstelige Durchl. Prindserne af Hessen, Prinds Frederik (Hs. Majestæt Dronningens høie Broder) og Prindsen af Augustenborg, Nu begyndte Choralen, som udførtes af det kongelige Capel under Anførsel af Professor og Ridder Schall. Under Choralen og Palmen af den Evangelisk-christelige Palmebog No. 520: "Du ledte frem, algode Gud, til første Mand den første Brud, og bød dem Et at være a., indtraadte Hs. Høiærværdighed Hr. Dr. Mynster, Hs. Majestæts og det Kongelige Huses Confessionarius, Commandeur af Dannebroge, ledsaget af Hs. H. Biskoppen over Sjellands Stift, Hr. Dr. Münter, Storkors af Dannebroge, og begge Hofprædikanterne. Nr. holdt Confessionarius Vielsestalen med den ham særegne Veltalenhed. Talen, tilligemed den egentlige Vielse, varede henimod tre Qvarteer; derefter istemtes atter en Choral og Psalmen Nr. 52. blev afsjungen, ledsaget af Orchestret. Nu fremtraadte Overhofmarschallen Hs. Exc. med Stav i Haanden, og bøiede sig for Deres Majestætter, som stode op og forlode, tilligemed de høifyrstelige Herskaber Kl. 9 1/2 Salen, og begave sig til de andre Gemakker. Under Vielsen affyredes Minutskud. Alle Tilstædeværende forføiede sig nu til de tre Tafler, nemlig Hs. M. Kongens paa 50 Converts, Marschaltaflerne resp. paa 60 og 50 Converts. Efterat Brudeskammelen og Gueridonerne i Vielsessalen vare borttagne, tillukkedes de ydre Døre og de allerhøieste og høie Herskaber begave sig derpaa igjennem denne Sal til Taffet. I Gaar (Søndagen den 2den August) om Middagen Kl. 1. holdtes Gudstjenesten i Frederiksberg Slotskirke, som bivaanedes af Deres Majestæter, de høie Formælede og øvrige kongelige og fyrstelige Herskaber. Prædikenen holdtes af Hs. H. Hr. Confessionarius Dr. Mynster, Commandeur af Dannebr. Før samme blev afsjungen Palmen No. 522. Og efter Prædikenen Psalmen No. 437. Derpaa blev af det Kongelige Kapels Medlemmer og de Kongelige Sangere og Sangerinder udført og afsjungen en af Hr. Høegh Guldberg, R. af D., forfattet og af Hr. Prof. Weyse componeret Palme. Med de varmeste Ønsker for de høje Formæledes Held slutte vi denne Anmeldelse, anvendende paa dem en af vor Samtids aandrigste og i enhver Henseende ypperste Fyrsters 3) gyldne Ord Glücklich nur in dem Beglücken. Könnt Jhr jegt und kunstig seyn; Blos in Anderer Entzücken, Grundet Eures sich allein, 1) Hr. M. Kongen af Bayerns, i Hans Digte. Hs. Majestæt har den 24de f. M. allernaadigst resolvere saaledes: Vi ville allernaadigst, at der i Anledning af Vor høistelskelig kjære Datter, Hs. Kongelige Høihed Kronprindsesse Carolines, og Vor høitelskelige tære Fætter, Hs. Kongelige Høihed Prinds Frederik Ferdinands, forestaaende Formæling skal fra Prædikestolene gjøres Taksigelse for denne for Os, Vort Kongehuus og Fædrenelandet saa vigtige Begivenhed, og overlades det til Præsterne at affatte Taksigelses=Bønnen, saaledes, som de ved denne Leilighed maatte ansee meest passende. Denne Taksigelses=Bon afholdes udenfor Kjøbenhavn første Søndag, efterat denne Vor allerhøieste Resolution er kommen enhver Præst ihænde.